
58 DR.30.8.2006 

 

 

Insya-Allah, selepas kita kemas kini, kita akan sebarkan nama-nama di 
mana setiap daerah kita sudah pun ada Program Keusahawanan Daerah yang 
mana secara keseluruhannya dipengerusikan oleh Ahli Parlimen sendiri. Tuan 
Yang di-Pertua, boleh saya teruskan?   

Tuan Pengerusi [Datuk Dr. Yusof bin Yacob]: Teruskan Yang 
Berhormat Timbalan Menteri, sila. 

Dato’ Khamsiyah binti Yeop:  Keempat, bagi saya menyambung tadi:   

(iv) menyediakan khidmat perundingan dengan mendapatkan 
khidmat pakar untuk membantu pusat latihan kemahiran 
dan usahawan yang bermasalah serta untuk 
meningkatkan lagi daya saing keusahawanan mereka;  

(v) memberikan bantuan kemudahan pemasaran produk 
keluaran bumiputera melalui gerakan usahawan, promosi 
antarabangsa serta pameran produk;   

(vi) menyediakan bantuan khidmat teknikal dan pembangunan 
produk; dan 

(vii) menyediakan latihan penggunaan ICT untuk memajukan 
perniagaan mereka. 

Seterusnya, Tuan Yang di-Pertua, bagi menjawab persoalan Yang 
Berhormat bagi Tangga Batu, kementerian berterima kasih kepada Ahli-ahli Yang 
Berhormat kerana peka membangkitkan Peruntukan Tambahan Pengajian MARA 
yang berkurangan seperti yang dia kata, “Gebar pendek. Tarik ke bawah nampak 
kepala, tarik ke atas nampak kaki”.  Terima kasih.   

Sebenarnya itulah saya rasa persoalan ini harus dijawab oleh 
Kementerian Kewangan kerana mereka menentukan. Kita sudah menyediakan 
bajet yang tepat dengan program yang kita ada tetapi bila diluluskan, 10% 
umpamanya berkurangan, ini juga menjadi persoalan besar atau permasalahan 
besar untuk kita meneruskan kerana bila kita buat bajet kita mestilah tepat, tidak 
boleh anggar-anggar kerana ini menggalakkan orang lain membuat penganggaran 
yang lebih bagi mendapat bajet yang lebih. Terima kasih Yang Berhormat. 

Walau bagaimanapun kementerian akan berunding dengan Kementerian 
Kewangan dan diharap Kementerian Kewangan akan menimbang sewajarnya. 
Jadi seterusnya bagi menjawab persoalan daripada Yang Berhormat bagi Sabak 
Bernam, MARA sememangnya mempunyai rangkaian kerjasama strategik, bukan 
sahaja dengan Kementerian Sumber Manusia, bahkan dengan SIRIM, MARDI dan 
MIGHT bagi kita sama-sama mewujudkan peluang perniagaan dan kerjaya... 

Datuk Haji Idris bin Haji Haron [Tangga Batu]:  [Bangun] 

Tuan Pengerusi [Datuk Dr. Yusof bin Yacob]: Ya, apa lagi Yang 
Berhormat Tangga Batu? 

Dato’ Khamsiyah binti Yeop: Ya. 

Datuk Haji Idris bin Haji Haron [Tangga Batu]: Terima kasih Tuan 
Pengerusi. Nampak gandingan hebatlah timbalan menteri dan setiausaha parlimen 
duduk sebelah-sebelah... [Ketawa] Saya cuma hendak bangkitkan kembali, inilah 
nampaknya ada collective responsibility, jawapan semua tepat diberi walaupun 
tadi Yang Berhormat Timbalan Menteri dan Setiausaha Parlimen tidak ada.  



Insya-Allah, selepas kita kemas kini, kita akan sebarkan nama-nama di mana setiap daerah kita sudah pun ada Program Keusahawanan Daerah yang mana secara keseluruhannya dipengerusikan oleh Ahli Parlimen sendiri. Tuan Yang di-Pertua, boleh saya teruskan?. Tuan Pengerusi [Datuk Dr. Yusof bin Yacob]: Teruskan Yang Berhormat Timbalan Menteri, sila. Dato' Khamsiyah binti Yeop: Keempat, bagi saya menyambung tadi: (iv) menyediakan khidmat perundingan dengan mendapatkan khidmat pakar untuk membantu pusat latihan kemahiran dan usahawan yang bermasalah serta untuk meningkatkan lagi daya saing keusahawanan mereka; (v) memberikan bantuan kemudahan pemasaran produk keluaran bumiputera melalui gerakan usahawan, promosi antarabangsa serta pameran produk; (vi) menyediakan bantuan khidmat teknikal dan pembangunan produk; dan. (vii) menyediakan latihan penggunaan ICT untuk memajukan perniagaan mereka. Seterusnya, Tuan Yang di-Pertua, bagi menjawab persoalan Yang Berhormat bagi Tangga Batu, kementerian berterima kasih kepada Ahli-ahli Yang Berhormat kerana peka membangkitkan Peruntukan Tambahan Pengajian MARA yang berkurangan seperti yang dia kata, "Gebar pendek. Tarik ke bawah nampak kepala, tarik ke atas nampak kaki". Terima kasih. Sebenarnya itulah saya rasa persoalan ini harus dijawab oleh Kementerian Kewangan kerana mereka menentukan. Kita sudah menyediakan bajet yang tepat dengan program yang kita ada tetapi bila diluluskan, 10% umpamanya berkurangan, ini juga menjadi persoalan besar atau permasalahan besar untuk kita meneruskan kerana bila kita buat bajet kita mestilah tepat, tidak boleh anggar-anggar kerana ini menggalakkan orang lain membuat penganggaran yang lebih bagi mendapat bajet yang lebih. Terima kasih Yang Berhormat. Walau bagaimanapun kementerian akan berunding dengan Kementerian Kewangan dan diharap Kementerian Kewangan akan menimbang sewajarnya. Jadi seterusnya bagi menjawab persoalan daripada Yang Berhormat bagi Sabak Bernam, MARA sememangnya mempunyai rangkaian kerjasama strategik, bukan sahaja dengan Kementerian Sumber Manusia, bahkan dengan SIRIM, MARDI dan MIGHT bagi kita sama-sama mewujudkan peluang perniagaan dan kerjaya... Datuk Haji Idris bin Haji Haron [Tangga Batu]: [Bangun]. Tuan Pengerusi [Datuk Dr. Yusof bin Yacob]: Ya, apa lagi Yang Berhormat Tangga Batu?. Dato' Khamsiyah binti Yeop: Ya. Datuk Haji Idris bin Haji Haron [Tangga Batu]: Terima kasih Tuan Pengerusi. Nampak gandingan hebatlah timbalan menteri dan setiausaha parlimen duduk sebelah-sebelah... [Ketawa] Saya cuma hendak bangkitkan kembali, inilah nampaknya ada collective responsibility, jawapan semua tepat diberi walaupun tadi Yang Berhormat Timbalan Menteri dan Setiausaha Parlimen tidak ada.